મોન્સુન અત્યારે તેની પૂરી રંગતમાં છે પરંતુ ઘણા વિસ્તારોમાં રંગત બગડી શકે છે. ભારતીય હવામાન વિભાગના જણાવ્યા મુજબ મોન્સુન સક્રિય હોવા સાથે પહાડી રાજ્યોમાં આગામી દિવસોમાં ફરીથી હવામાન બગડવાની આગાહી છે એટલા માટે આ વિસ્તારોમાં એલર્ટ જારી કરવામાં આવ્યુ છે. હવામાન વિભાગના જણાવ્યા અનુસાર સોમવારે ઉતરાખંડના આઠ જિલ્લામાં પિથોરાગઢ, નૈનીતાલ, ચંપાવત, ઉધમસિંહ નગર, દેહરાદૂન, હરિદ્વાર, ટિહરી અને પૌડીમાં ભારે વરસાદનું એલર્ટ જારી કરવામાં આવ્યુ છે. જે અતંર્ગત 115 થી 204 મીમી વરસાદ થઈ શકે છે. બારે વરસાદની ચેતવણી વચ્ચે લોકોને સુરક્ષિત સ્થળે ખસી જવા માટે અપીલ કરવામાં આવી છે.